Na temelju članka 215. stavka 6. Pravilnika o proračunskom računovodstvu i računskom planu („Narodne novine“, broj 158/23 i 154/24) i članka 30. Statuta Općine Sikirevci („Službeni vjesnik Brodsko-posavske županije“ br. 11/21 i „Službeni glasnik Općine Sikirevci“ br. 1/22, 7/23), Općinsko vijeće Općine Sikirevci na svojoj 3. sjednici održanoj dana 13. kolovoza 2025. godine, donosi

**ODLUKU O RASPODJELI REZULTATA POSLOVANJA ZA 2024. GODINU**

Članak 1.

Tijekom 2024. godine u proračunu Općine Sikirevci ostvaren je negativan rezultat poslovanja u iznosu od 39.569,94 eura, a utvrđen je na način kako je to propisano člancima 81 i 82 Pravilnika o proračunskom računovodstvu i računskom planu (NN RH 124/14., 115/15., 87/16., 3/18., 126/19. i 108/20.).

Stanja na osnovnim računima podskupine 922 iskazanog u bilanci na dan 31.12.2024. godine, utvrđena su kako slijedi:

|  |  |  |
| --- | --- | --- |
| **Broj računa** | **Naziv računa** | **Iznos €** |
| 92211 | Višak prihoda poslovanja | 3.411.964,60 |
| 92213 | Višak primitaka od financijske imovine | 6,84 |
| 92222 | Manjak prihoda od nefinancijske imovine | -3.526.760,18 |
|  | UKUPAN REZULTAT (manjak) | -114.788,74 |

Članak 2.

Utvrđeni višak prihoda poslovanja na računu 92211 u iznosu od 3.411.964,60 EUR iskazan prema izvorima financiranja je slijedeći:

|  |  |
| --- | --- |
| Naziv izvora financiranja | **Iznos €** |
| Opći prihodi i primici (1) | 2.809.730,90 |
| Prihodi za posebne namjene (42) | -1.264,65 |
| Ostali prihodi za posebne namjene (43) | -48.663,13 |
| Tekuće pomoći (51) | -10.132,65 |
| Kapitalne pomoći (52) | 386.759,72 |
| Pomoći iz fondova EU (54) | 276.393,94 |
| Prihodi od prodaje neproizvedene dugotrajne imovine (71) | -1.405,53 |

Utvrđeni višak primitaka od financijske imovine na računu 92231 u iznosu od 6,84 EUR iskazan prema izvorima financiranja je slijedeći:

|  |  |
| --- | --- |
| Naziv izvora financiranja | **Iznos €** |
| Opći prihodi i primici (1) | 6,84 |

Utvrđeni manjak prihoda od nefinancijske imovine na računu 92222 u iznosu od 3.526.760,18 EUR iskazan prema izvorima financiranja je slijedeći:

|  |  |
| --- | --- |
| Naziv izvora financiranja | **Iznos €** |
| Opći prihodi i primici (1) | -206.464,40 |
| Kapitalne pomoći (52) | -2.643.278,82 |
| Pomoći iz fondova EU (54) | -706.414,18 |
| Prihodi od prodaje neproizvedene dugotrajne imovine (71) | 29.397,22 |

Članak 3.

Tijekom 2025. godine izvršit će se preraspodjela rezultata na način kako je to dozvoljeno važećim proračunskim propisima. Tako se ostvarenim viškom prihoda poslovanja prebija dio manjka prihoda od nefinancijske imovine. Nakon izvršene preraspodjele konačna struktura proračunskog manjka prikazuje se u tablici koja slijedi

|  |  |  |
| --- | --- | --- |
| **Broj računa** | **Naziv računa** | **Iznos €** |
| 92211 | Višak prihoda poslovanja | 0,00 |
| 92222 | Manjak prihoda od nefinancijske imovine | -114.788,74 |
|  | UKUPAN REZULTAT (manjak) | -114.788,74 |

3.1. Višak prihoda poslovanja u iznosu od 3.411.964,60 EUR koristit će se za pokriće dio manjka prihoda od nefinancijske imovine u iznosu od 3.411.964,60 EUR.

3.2. Višak primitaka od financijske u iznosu od 6,84 EURA imovine koristit će se za pokriće dio manjka prihoda od nefinancijske imovine u iznosu od 6,84 EUR.

Proračunski manjak Općine Sikirevci za 2024. godinu uključit će se u II. Izmjene i dopune proračuna Općine Sikirevci za 2025. godinu, kojima će se planirati i njegovo pokriće U svrhu uravnoteženja proračuna, nakon uključivanja proračunskog manjka, te zbog potrebe ravnomjernog zadovoljavanja svih zakonom propisanih javnih potreba planiranih kroz rashode i izdatke tekuće proračunske godine, tijekom 2025. godine nastavit će se s poduzimanjem svih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, kako bi ostvareni prihodi u 2025. godini bili dostatni za pokriće prenesenog proračunskog manjka u iznosu od 114.788,74 eura i rashoda i izdataka tekuće proračunske godine.

Članak 4.

Ova odluka stupa na snagu osmog dana od dana objave u Službenom glasilu Općine Sikirevci.

**OPĆINSKO VIJEĆE OPĆINE SIKIREVCI**

KLASA: 400-02/25-01/2

URBROJ: 2178-26-02-25-01

Sikirevci, 13. kolovoza 2025. godine

**PREDSJEDNICA OPĆINSKOG VIJEĆA**

**Marijana Živić, v.r.**